b'\n_START_ARTICLE_\nJostein Nielsen\n_START_PARAGRAPH_\nJostein Nielsen (f\xc3\xb8dt 2. juli 1956) er en norsk oberst i Frelsesarmeen. Sammen med sin kone har han siden sommeren 2015 v\xc3\xa6rt en del av ledelsen av Frelsesarmeens \xc3\xb8steuropeiske territorium (Romania, Moldova, Ukraina og Georgia), og overtok hovedansvaret som territorialleder 1. januar 2018.\n_START_SECTION_\nFamilie og bakgrunn\n_START_PARAGRAPH_\nJostein Nielsen er gift med Magna V\xc3\xa5je Nielsen, og er s\xc3\xb8nn av frelsesoffiserene Anne Karin Nielsen og Hans Johnny Nielsen. Han er bror av advokaten Brynjar Meling. Jostein ble 1979 far for f\xc3\xb8rste gang da han fikk datteren Silje og har i ettertid f\xc3\xa5tt to barn til. Og i 2002 ble han ogs\xc3\xa5 morfar for f\xc3\xb8rste gang og har i ettertid blitt morfar og farfar til tre barnebarn til._NEWLINE_Nielsen tok sin offiserutdannelse ved William Booth Memorial Training College i London  (1974-76) og har senere tatt videreutdanning som sosionom ved Sosialh\xc3\xb8gskolen i Stavanger (1988) og kristendom hovedfag ved Universitetet i Oslo og Norsk L\xc3\xa6rerakademi i Bergen (199)._NEWLINE_Jostein Nielsen har v\xc3\xa6rt mye brukt som taler, b\xc3\xa5de ved Frelsesarmeens m\xc3\xb8ter  og i felleskristne sammenhenger._NEWLINE_Han har skrevet flere b\xc3\xb8ker og tekst og melodi til en rekke sanger._NEWLINE_12 januar 2016 ble han forholdsvis alvorlig skadet i et ben i forbindelse med et terroristangrep i Istanbul, der han og kona var p\xc3\xa5 gjennomreise. Etter operasjon og sykehusbehandling vendte ekteparet tilbake til Moldova ved p\xc3\xa5sketider.'